अगर आपके पास भी है इलेक्ट्रिक वाहन तो ये गलती बिलकुल न करें
ई-वाहन यानी कि इलेक्ट्रॉनिक स्कूटी और कार कई लोग उपयोग कर रहे हैं। हम इन्हें चार्ज करते हैं और इस्तेमाल करते हैं। लेकिन ई-वाहन का उपयोग करते वक़्त इनसे जुड़ी कुछ सुरक्षा और अन्य ज़रूरी बातों का ध्यान रखना चाहिए। चार्जिंग स्टेशन का उपयोग ई-वाहन
ई-वाहन यानी कि इलेक्ट्रॉनिक स्कूटी और कार कई लोग उपयोग कर रहे हैं। हम इन्हें चार्ज करते हैं और इस्तेमाल करते हैं। लेकिन ई-वाहन का उपयोग करते वक़्त इनसे जुड़ी कुछ सुरक्षा और अन्य ज़रूरी बातों का ध्यान रखना चाहिए।
चार्जिंग स्टेशन का उपयोग
ई-वाहन को चार्ज करने के लिए हर शहर में चार्जिंग स्टेशन बनाए गए हैं। हो सके तो वहीं चार्ज करें। किसी भी स्टेशन का उपयोग करने से पहले आप यह सुनिश्चित कर लें कि सभी कम्पोनेंट सही से काम कर रहे हैं। यदि आपको कोई टूट-फूट, मरम्मत की जरूरत या खराबी नजर आती है तो बेहतर होगा कि आप ऐसे स्टेशन का उपयोग न करें और खराबी के बारे में तुरंत संबंधित अधिकारियों को सूचित करें।
चार्ज करते वक़्त
वाहन के चार्जिंग संबंधी दिशानिर्देशों को सावधानी से पढ़ें। बैटरी की नेट कैपेसिटी, वोल्टेज के विवरण और रेटेड एम्पीयर घंटे के वैल्यू पर विशेष ध्यान दें। गाड़ी को ओवरचार्ज बिल्कुल न करें। वहीं, वाहन की बैटरी को पहले ठंडा होने दें, फिर चार्ज करें।
गुणवत्ता पर ध्यान दें
अगर घर पर ईवी चार्ज कर रहे हैं तो अच्छी गुणवत्ता वाले उपकरण का उपयोग करें। ख़राब गुणवत्ता वाले उपकरणों से शॉर्ट-सर्किट हो सकता है। घर पर ईवी चार्ज करते समय चार्जर को सॉकेट में सीधे लगाएं। किसी भी एक्सटेंशन कॉर्ड या एडॉप्टर का उपयोग नहीं करें। यह भी सुनिश्चित करें कि घर में सही अर्थिंग हो।
ओवर चार्जिंग से बचें
यह सबसे आम गलतियों में से एक है जो लोग अक्सर करते हैं। वाहन में प्लग लगाकर भूल जाते हैं और बैटरी पूरी चार्ज होने के बाद भी प्लग नहीं निकालते हैं। ओवर चार्जिंग अपने आप में एक बड़ा खतरा है। इससे आग लग सकती है, बैटरी क्षतिग्रस्त हो सकती है और ईवी भी खराब हो सकती है। इसके अलावा, ईवी उपयोग करने के तुरंत बाद चार्ज करना भी सही नहीं है। ईवी इस्तेमाल करने के बाद बैटरी को कुछ समय के लिए ठंडा होने दें, फिर चार्ज करें। इसके बाद ही चार्ज करें।